SUPER เผยโครงการผลิตไฟฟ้า จ่ายไฟฟ้าเข้าระบบให้กฟภ. อีก 8 MW
SUPER เผยโครงการผลิตไฟฟ้าพลังงานแสงอาทิตย์ของบริษัทย่อย จ่ายไฟฟ้าเข้าระบบให้ กฟภ. อีก 8 MW ส่งผลให้โครงการโรงไฟฟ้าพลังงานแสงอาทิตย์ของบริษัทย่อยทุกโครงการจ่ายไฟฟ้าเข้าระบบให้กฟภ. รวม 9 โครงการ กำลังการผลิตรวม 36.95MW
27 พ.ย. 2558

บริษัท ซุปเปอร์บล็อก จำกัด (มหาชน) หรือ SUPER ระบุว่า ในวันที่ 26 พ.ย.58 โครงการโรงไฟฟ้าพลังงานแสงอาทิตย์ของบริษัทย่อย ได้จ่ายไฟฟ้าเชิงพาณิชย์ (COD) ให้กับการไฟฟ้าส่วนภูมิภาค (กฟภ.) จำนวน 1 โครงการ กำลังการผลิตรวม 8 เมกะวัตต์
โดยโครงการดังกล่าวเป็นของบริษัท รางเงิน โซลูชั่น จำกัด (RNS) ซึ่งตั้งอยู่ในต.พังตรุ อ.ท่าม่วง จ.กาญจนบุรี  ส่งผลให้โครงการโรงไฟฟ้าพลังงานแสงอาทิตย์ของบริษัทย่อย ทุกโครงการจ่ายไฟฟ้าเข้าระบบให้กับกฟภ.แล้ว รวม 9 โครงการ กำลังการผลิตรวม 36.95 เมกะวัตต์
ทั้งนี้ RNS เป็นบริษัทที่ถือหุ้นโดยบริษัท อินฟินิท อัลเทอร์เนทีฟ เอ็นเนอร์ยี่ จำกัด (IAE) ในสัดส่วน 99.98% โดยที่ IAE เป็นบริษัทที่ถือหุ้นโดยบริษัท ซุปเปอร์ โซล่าร์ เอนเนอร์ยี จำกัด (SSE) ในสัดส่วน 33% ซึ่งเป็นการถือหุ้นใน RNS โดยอ้อมผ่าน IAE